Diari Oficial de la Generalitat Valenciana


Sumari del DOGV 5787, del 18-06-2008 (2008/7203)

RESOLUCIÓ de 28 de maig de 2008, de la consellera de Turisme i presidenta de l'Agència Valenciana del Turisme, per la qual s'atorga la declaració de festa d'interés turístic autonòmic de la Comunitat Valenciana a la Cavalcada de la Ceràmica i la Festa de la Ceràmica de Manises.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5787

Data del DOGV
:   18-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/7203


Data del document
:   28-05-2008

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * Manises
    * turisme
    * cultura popular

RESOLUCIÓ de 28 de maig de 2008, de la consellera de Turisme i presidenta de l'Agència Valenciana del Turisme, per la qual s'atorga la declaració de festa d'interés turístic autonòmic de la Comunitat Valenciana a la Cavalcada de la Ceràmica i la Festa de la Ceràmica de Manises. [2008/7203]  
Vista la sol·licitud presentada per l'Ajuntament de Manises en data 30 de novembre de 2007, per la qual s'instava la Declaració de Festes d'Interés Turístic Autonòmic de la Comunitat Valenciana per a les celebracions constitutives de la Cavalcada de la Ceràmica i la Festa de la Ceràmica que se celebren en eixa localitat.  
Després de l'estudi de la documentació aportada i vista la proposta de resolució de l'Àrea del Producte de l'Agència Valenciana del Turisme de data 27 de maig de 2008, mitjançant la qual s'emet l'informe favorable a la concessió de l'esmentada distinció, de conformitat amb el que disposen els articles 3.1 b), 7.1 i 9.1 del Decret 119/2006, de 28 de juliol, del Consell, regulador de les Declaracions de Festes, Itineraris, Publicacions i Obres Audiovisuals d'Interés Turístic de la Comunitat Valenciana, resolc:  
Primer  
Atorgar el títol honorífic de Festa d'Interés Turístic Autonòmic de la Comunitat Valenciana a les celebracions constitutives de la Cavalcada de la Ceràmica i Festa de la Ceràmica de Manises (València).  
Segon  
Amb data la present Resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic.  
Tercer  
Amb independència de la seua publicació en el Diari Oficial de la Comunitat Valenciana, notifiqueu la present Resolució a l'Ajuntament de Manises.  
Contra la present Resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la seua publicació o notificació, d'acord amb el que establixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 28 de maig de 2008.- La consellera de Turisme i presidenta de l'Agència Valenciana del Turisme: Angélica Such Ronda.